Blockade sa Sugbo

Ang **Pagpugong sa Sugbo** usa ka napakyas nga aksyon sa kadagatan sa mga Portuges batok sa kolonyang Kastila sa karon nga dakbayan sa Sugbo, Pilipinas niadtong 1568. Ang flotang Portuges ubos ni kapitan-heneral Gonzalo Pereira mipugong sa Sugbo aron gutomon ug papahawaon ang mga Kastila. Apan, ang kolonyang Kastila nakabarog batok sa pagpugong ug ang flotang Portuges nataptan sa sakit nga typhoid fever. Unya, si Pereira nagbuot nga wagtangon ang pagpugong ug migikan padulong sa Maluku Islands.

## Background
Niadtong 1494, ang Treaty of Tordesillas mibahin sa mga yuta gawas sa Uropa tali sa Espanya ug Portugal. Nakab-ot sa mga Kastila ang mga Amerika (gawas ang Brazil) ug ang Pasipiko samtang nakuha sa mga Portuges ang Aprika ug bahin sa Asya. Apan, wala laboti sa kasabotan ang Pilipinas. Sa sinugdan, wala tagda sa mga Kastila ang maong mga isla tungod kay nahimutang kini sa kasadpang bahin sa ilang giangkon nga teritoryo.

Si Charles V, monarka sa Espanya ug sa Banal nga Romanong Imperyo, mitugot sa usa ka ekspedisyon nga gipangulohan ni Ferdinand Magellan, nga nakahimo sa unang paglilibot sa kalibutan. Ang tumong sa ekspedisyon mao ang pagpangita og lain nga agianan padulong sa Asya.   Sa kataposan, napatay si Magellan atol sa Gubat sa Mactan niadtong 1521.

Sa panahon sa pagdumala sa anak ni Charles nga si Philip II, didto nakahukom ang Espanya nga kolonisahon ang Pilipinas. Nagtuo si Philip nga dili mosupak ang Portugal kay ang mga isla dili man daghan og espisya. Usa ka ekspedisyon nga gipangulohan ni Miguel López de Legazpi ang malampusong nagtukod og kolonyang Kastila sa Sugbo niadtong 1565. Sa pagkahibalo ni Haring Sebastian sa Portugal kabahin sa kolonya ni Legazpi, iyang gipadala si kapitan-heneral Gonzalo Pereira aron pahawaon ang mga Kastila. 

Niadtong Septiyembre 18, 1568, usa ka barkong Portuges miabot sa Sugbo nga may dalang mga sulat gikan kang Pereira nga nagpahibalo sa iyang umaabot nga pag-abot. Napulo ka adlaw ang milabay, usa ka flota nga gisakyan sa mga tripulanteng Portuges ug Moluccan ang mitum-aw sa pangpang. Si Pereira nagpadala og mensahe kang Legazpi nga nag-ingon nga ang mga isla naapil sa ilang bahin sa linya sa pagkabahin sa kalibutan tali sa Espanya ug Portugal  Nagbanta ang mga Portuges nga moatake kung dili biyaan sa mga Kastila ang ilang kolonya, apan gisalikway ni Legazpi ang ilang gipangayo. Ang kataposang pakigkomunikar nila Legazpi ug Pereira nahitabo niadtong Oktubre 31. Tungod sa kahadlok nga siya pasanginlan sa gubot, mas gipili ni Pereira ang pagpugong sa Sugbo imbes nga mosulong dayon.

Sa mga misunod nga bulan, ang mga barkong Portuges mibuto og kanyon sa kasikbit nga mga baryo ug mipatay sa mga lumad nga molupyo, apil ang mga babaye ug mga bata.  Sa pagklaro nga ang mga Kastila dili mobiya sa Pilipinas ug samtang ang flotang Portuges nagsugod og kasakit tungod sa typhoid fever, gibiyaan ni Pereira ang pagpugong sa Adlaw sa Bag-ong Tuig niadtong 1569 ug milarga paingon sa mga Isla sa Maluku. 

Human sa pagpugong sa mga Portuges, nagpatawag si Legazpi og kinatibuk-ang miting uban sa mga opisyal ug mga pari. Nagkasinabot sila nga magtukod og ikaduhang kolonyang Kastila sa Panay tungod sa kadagaya sa pagkaon ug daghang agianan paingon sa dagat. Sa daplin sa Panay River gitukod sa mga Kastila niadtong 1569 ang lugar nga karon nailhan nga Dakbayan sa Roxas. 

Sa ulahi, gibalhin ni Legazpi ang kolonyal nga kagamhanan ngadto sa Maynila, nga iyang gideklarar isip bag-ong kapital sa Kasadpang mga Indies sa Espanya niadtong 1571.

## Ang mga gi basihan niini